b'\n_START_ARTICLE_\nLeirskole\n_START_PARAGRAPH_\nLeirskole er en betegnelse for et anlegg og en l\xc3\xa6ringsform som kan benyttes som en del av grunnskoleoppl\xc3\xa6ringen i norsk skole. Leirskoleopphold og -undervisning er hjemlet i oppl\xc3\xa6ringslovens \xc2\xa7 2-3 f\xc3\xb8rste ledd og er definert som \xc2\xaboppl\xc3\xa6ring ved bemannet leirskole eller annen aktivitet som ekskursjoner eller turer som er en del av grunnoppl\xc3\xa6ringen med minst tre overnattinger i sammenheng\xc2\xbb. _NEWLINE_Leirskole er ikke privatskole, men organiseres i samarbeid med et overnattingssted. Leirskole er ikke obligatorisk, men frivillig. Undervisningsopplegget gjennomf\xc3\xb8res i et annet milj\xc3\xb8 enn hjemmemilj\xc3\xb8et. En leirskolel\xc3\xa6rer skal etter loven v\xc3\xa6re ansatt i den kommunen leirskolen ligger. _NEWLINE_Etter oppl\xc3\xa6ringslovens \xc2\xa7 2-15 har elevene rett til gratis, offentlig oppl\xc3\xa6ring og kommunen kan ikke kreve at elever eller foreldre dekker oppl\xc3\xa6ringsutgifter, herunder leirskoleopphold, ekskursjoner eller andre turer som er en del av oppl\xc3\xa6ringen. Da loven ble vedtatt, \xc3\xb8kte staten rammetilskuddet til kommunene for at leirskole skulle v\xc3\xa6re gratis. Staten gir s\xc3\xa6rskilt tilskudd til leirskoleoppl\xc3\xa6ringen._NEWLINE_M\xc3\xa5let er at alle elever i norsk grunnskole skal ha ett leirskoleopphold i l\xc3\xb8pet av sitt oppl\xc3\xa6ringsl\xc3\xb8p._NEWLINE_Mange leirskoler er organisert i Norsk leirskoleforening. Foreningen er en pedagogisk interesseforening som arbeider for \xc3\xa5 \xc3\xb8ke bruk av leirskole og uteskole i Norge._NEWLINE_Den Norske Fjellskolen Rondeheim p\xc3\xa5 H\xc3\xb8vringen ble etablert som landets f\xc3\xb8rste leirskole i 1957 av Dagfrid og Terje Vigerust.'